366 kragtige oordenkings vir jongmense oor die grootste rolmodel wat die wêreld ooit geken het – Jesus.
Elke dag saam met Jesus wys vir kinders tussen 8 en 12 jaar wat dit beteken om in die voetspore te volg van die grootste rolmodel wat ooit op die aarde geleef het – Jesus. In 366 kragtige oordenkings help Dave Strehler die kinders van vandag om meer soos Jesus te word namate hulle meer leer oor die aardse reis, van die dag van sy geboorte tot sy hemelvaart. Elke oordenking bied ’n inspirerende teksvers en iets om te doen, oor na te dink, te onthou en te bid.
Jy het dalk al baie keer die storie gehoor van Jesus se geboorte. Jy het verseker gehoor van al die wonderwerke wat Hy gedoen het, en dat Hy vir ons gesterf het en opgestaan het uit die dood. Maar daar is soveel meer waarvan jy kan leer!
Hierdie oordenkings sal jou help om Jesus beter te leer ken, asof jy self een van sy volgelinge was wat elke dag saam met Hom op aarde gestap het. Jy sal saam met Jesus by mense se huise ingaan en hoor wat Hy vir sy dissipels gesê het asof jy daar by hulle was. Jy sal uitvind hoe Jesus slimmer was as die Fariseërs, wat Jesus gesê het oor die waarde van ’n kind, en hoe om skatte in die hemel bymekaar te maak.